ستولتنبرگ ناتونینگ هند – تینچ اوقیانوس منطقه سیده همکارلیک ایچیده بوله جگینی ایتدی
ناتو باش کاتبی چین نینگ سیاستی گه دقت ایتیشیمیز کیره ک، دیدی
ناتو باش کاتبی ینس ستولتنبرگ تشکیلات نینگ هند – تینچ اوقیانوس منطقه سیده همکارلیک ایچیده بوله جگینی قید ایتدی.
ستولتنبرگ اسپانیانینگ پایتختی مادریدده ناتو کینگشی دایره سیده مطبوعاتی کنفرانس اویوشتیردی.
ستولتنبرگ کینگش نینگ توناون گونگی جلسه سیده هند – تینچ اوقیانوس منطقه سیدن شریکلر بیلن اوچره شگن لیکلرینی شونده ی بولیب چین نینگ سونگگی پیتلرده هسته ای قورال قاله ویرسه حربی کوچینی کوچه یتیرگنینی تیلگه آلدی.
"چین نینگ حرکتلرینی بیلیب آلیشیمیز کیره ک" دیب ناتونینگ مدافعه، ینگی تکنالوجیلر، خوفسیزلیک و اقلیم اوزگریشی ساحه لریده هند – تینچ اوقیانوسی منطقه سیده همکارلیک ایچیده بولیشینی معلوم قیلدی.
جلسه ده اوکراین اوچون اوزاق مدتلیک بیر همکارلیک پاکتینی تصدیقله گن لیکلرینی خبر بیرگن ستولتنبرگ بوسنی هرزگوین، مولدوا و گرجستان نی روسیه گه قرشی قوللب – قوتلش گه دوام ایته جکلرینی ایتدی.
ستولتنبرگ عین دمده ناتونینگ جنوب قناتیدن کیلگن تهدیدلرگه جواب بیریش گه دوام ایته جکلرینی شونده ی بولیب موریتانیا اوچون بیر چاره – تدبیرلر پاکتینی تصدیقله گن لیکلری و جنوبی افریقادن یوز بیره دیگن ناقانونی کوچ گه قرشی کوره شه جکلرینی افاده ایتدی.
pes_Arab azb_Arab pes_Arab pes_Arab azb_Arab azb_Arab azb_Arab azb_Arab